ኢትዮጵያ ቡና 2-1 ድሬዳዋ ከተማ | የአሰልጣኞች አስተያየት
“የዛሬው ጨዋታ ጥሩ ነበር ፤ ተጋጣሚያችን ላይ ብልጫ ወስደን መጫወት ችለናል። ነገርግን በቀጣይ የመልሶ ማጥቃት ተጋላጭ እንዳንሆን ይበልጥ መጠንቀቅ ይኖርብናል፡፡ በዛሬው ጨዋታ ጠንካራ የመከላከል አደረጃጀት ነበረን ፤ በ90 ደቂቃው በወጥነት መጫወታችንም ለድል አብቅቶናል፡፡”“ለአሰልጣኝ ዮሀንስ ሳህሌ የተለየ ክብር አለኝ፡፡ እሱ የተለየ አሰልጣኝ ነው ፤ የተለየ የአጨዋወት መንገድ አለው፡፡ ሁልጊዜም ቢሆን እሱ ከሚሰራቸው ቡድኖች ጋር ተጫውቶ ማሸነፍ ከባድ ነው። ነገርግን ይህን ቡድን ማሸነፍ በመቻላችን ደስተኛ ነኝ፡፡”“ጨዋታው ተመጣጣኝ እንቅስቃሴ የታየበት ነበር፡፡ በዚህ ሁሉ ደጋፊ ታጅቦ የመጀመሪያ የሊግ ጨዋታን ማድረግ ቀላል አይደለም ነገርግን አቅማችን የፈቀደው ያህል ተቋቋመን ለመጫወት ጥረት አድርገናል፡፡”“የተገኙ አጋጣሚዎች ቢኖሩም በፊት መስመር ተሳላፊዎቻችን ለውሳኔ መቸኮል አላሳካናቸውም። እንዲሁም የቆሙ ኳሶች አጠቃቀም ላይ ክፍተቶች ነበሩብን። ነገር ግን በዚህ ሁሉ ደጋፊ ፊት የመጀመሪያ ጨዋታዎችንን እንደማድረጋችን ከደጋፊው ተጽዕኖ ጋር ተዳምሮ ውጤት አልቀናንም ፤ በቀጣይ አሻሽለን እንቀርባለን፡፡”